Document ID: 32010R1003

Reference:
9.11.2010
DA
Den Europæiske Unions Tidende
L 291/22
KOMMISSIONENS FORORDNING (EU) Nr. 1003/2010
af 8. november 2010
om krav til typegodkendelse af monteringsflade for og anbringelse af bagnummerplader på motorkøretøjer og påhængskøretøjer dertil og om gennemførelse af Europa-Parlamentets og Rådets forordning (EF) nr. 661/2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer
(EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne (1) køretøjer, navnlig artikel 14, stk. 1, litra a), og
ud fra følgende betragtninger:
(1)
Forordning (EF) nr. 661/2009 er en særskilt forordning, som vedrører typegodkendelsesproceduren i henhold til Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (2).
(2)
Forordning (EF) nr. 661/2009 ophæver Rådets direktiv 70/222/EØF af 20. marts 1970 om tilnærmelse af medlemsstaternes lovgivning om monteringsflade for og anbringelse af bagnummerplader på motordrevne køretøjer og påhængskøretøjer dertil. Kravene i nævnte direktiv bør overføres til nærværende forordning og, hvor det er nødvendigt, ændres for at tilpasse dem til udviklingen inden for videnskabelig og teknisk viden.
(3)
I forordning (EF) nr. 661/2009 fastsættes de grundlæggende bestemmelser om krav til typegodkendelse af monteringsflade for og anbringelse af bagnummerplader på motorkøretøjer og påhængskøretøjer dertil (3). Derfor bør der også fastsættes særlige procedurer, prøvninger og krav til sådanne typegodkendelser.
(4)
Foranstaltningerne i dette direktiv er i overensstemmelse med udtalelse fra Det Tekniske Udvalg for Motorkøretøjer —
VEDTAGET DENNE FORORDNING:
Artikel 1
Definitioner
I denne forordning forstås ved:
(1)   »køretøjstype hvad angår monteringsflade for og anbringelse af bagnummerplader«: køretøjer, der ikke adskiller sig fra hinanden på følgende væsentlige punkter:
dimensionerne for monteringsfladen for bagnummerpladen
placeringen af monteringsfladen for bagnummerpladen
formen af monteringsfladen for bagnummerpladen
(2)   »næsten plan overflade«: en overflade af et fast materiale, som også kan bestå af et mønstret gitterværk eller tremmer med en krumningsradius på mindst 5 000 mm
(3)   »mønstret gitteroverflade«: en overflade bestående af regelmæssige mønstre såsom runde, ovale, sekskantede, rektangulære eller kvadratiske huller, jævnt fordelt med højst 15 mm indbyrdes afstand
(4)   »tremmeoverflade«: en overflade bestående af parallelle tremmer, som er jævnt fordelt med en indbyrdes afstand på højst 15 mm
(5)   »nominel overflade«: den teoretisk geometrisk perfekte overflade uden hensyntagen til uregelmæssigheder i overfladen såsom fremspring eller fordybninger
(6)   »køretøjets midterplan i længderetningen«: køretøjets symmetriplan eller, såfremt køretøjet ikke er symmetrisk, det lodrette plan i længderetningen, som skærer midterpunktet for køretøjets aksler
(7)   »hældning«: vinkelafvigelsen i grader i forhold til det lodrette plan.
Artikel 2
Bestemmelser for EF-typegodkendelse af motorkøretøjer og påhængskøretøjer hertil hvad angår monteringsflade for og anbringelse af bagnummerplader
1.   Fabrikanten eller dennes repræsentant indsender til den typegodkendende myndighed ansøgningen om EF-typegodkendelse af et køretøj hvad angår monteringsflade for og anbringelse af bagnummerplader på motorkøretøjer og påhængskøretøjer hertil.
2.   Ansøgningen udformes i overensstemmelse med den model af oplysningsskemaet, som findes i del 1 i bilag I.
3.   Hvis alle relevante krav i bilag II til nærværende forordning er opfyldt, meddeler godkendelsesmyndigheden EF-typegodkendelse og udsteder et typegodkendelsesnummer i overensstemmelse med nummereringssystemet i bilag VII til direktiv 2007/46/EF.
En medlemsstat må ikke tildele samme nummer til en anden køretøjstype.
4.   Ved anvendelse af stk. 3 udsteder den typegodkendende myndighed en EF-typegodkendelsesattest i overensstemmelse med modellen i del 2 i bilag I.
Artikel 3
Gyldighed og udvidelse af godkendelser meddelt i henhold til direktiv 70/222/EØF
De nationale myndigheder skal tillade salg og ibrugtagning af køretøjer, som er typegodkendt før den dato, som er angivet i artikel 13, stk. 2, i forordning (EF) nr. 661/2009, og fortsat meddele udvidelse af godkendelser for disse køretøjer i henhold til bestemmelserne i direktiv 70/222/EØF.
Artikel 4
Ikrafttræden
Denne forordning træder i kraft på tyvendedagen for dens offentliggørelse i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. november 2010.
På Kommissionens vegne
José Manuel BARROSO
Formand
(1)  EUT L 200 af 31.7.2009, s. 1.
(2)  EUT L 263 af 9.10.2007, s. 1.
(3)  EFT L 76 af 6.4.1970, s. 25.
BILAG I
Administrative dokumenter for EF-typegodkendelse af motorkøretøjer og påhængskøretøjer hertil hvad angår monteringsflade for og anbringelse af bagnummerplader
DEL 1
Oplysningsskema
MODEL
Oplysningsskema nr. … vedrørende EF-typegodkendelse af motorkøretøjer og påhængskøretøjer hertil hvad angår monteringsflade for og anbringelse af bagnummerplader
Nedennævnte oplysninger skal indsendes i tre eksemplarer og omfatte en indholdsfortegnelse. Eventuelle tegninger skal forelægges i den relevante målestok på A 4-ark eller foldet til denne størrelse og være tilstrækkelig detaljerede. Eventuelle fotografier skal ligeledes være tilstrækkelig detaljerede.
Hvis de i dette oplysningsskema omhandlede systemer, komponenter eller separate tekniske enheder omfatter elektronisk styrede funktioner, anføres relevante funktionsspecifikationer.
0.   GENERELLE BEMÆRKNINGER
0.1.   Fabriksmærke (firmabetegnelse): …
0.2.   Type: …
0.2.1.   Eventuel(le) handelsbetegnelse(r): …
0.3.   Typeidentifikationsmærker som markeret på køretøjet (1): …
0.3.1.   Mærkningens placering: …
0.4.   Køretøjets klasse (2): …
0.5.   Fabrikantens navn og adresse: …
0.8.   Navn(e) og adresse(r) på samlefabrik(ker): …
0.9.   Navn og adresse på fabrikantens repræsentant (i givet fald): …
1.   KØRETØJETS ALMINDELIGE SPECIFIKATIONER
1.1.   Fotografier og/eller tegninger af et repræsentativt køretøj: …
2.   MASSE OG DIMENSIONER (3)
 (4)
2.4.   Køretøjets hoveddimensioner (udvendige mål):
2.4.2.   For chassis med karrosseri
2.4.2.3.   Højde (i køreklar stand) ved ophæng (5) med niveauregulering angives normal køreposition): …
2.6.   Masse i køreklar stand
Masse af køretøj med karrosseri - og for trækkende køretøjer i andre klasser end M1, med koblingsanordning, hvis en sådan er monteret af fabrikanten - i køreklar stand, eller masse af chassis eller af chassis med førerhus uden karrosseri og/eller koblingsanordning, hvis karrosseri og/eller koblingsanordning ikke monteres af fabrikanten, (med væsker, værktøj, eventuelt reservehjul og fører samt for busser ét personalemedlem, hvis der forefindes et sæde dertil i køretøjet) (6) (største og mindste for hver variant): …
9.   KARROSSERI
9.14.   Monteringsflade for bagnummerplader (angiv eventuelt forskellige mulige placeringer, tegninger kan eventuelt benyttes): …
9.14.1   Højde over vejbane, øverste kant: …
9.14.2   Højde over vejbane, nederste kant: …
9.14.3   Afstand mellem midterlinje og køretøjets midterlængdeplan: …
9.14.4.   Afstand fra køretøjets venstre side: …
9.14.5.   Dimensioner (længde × bredde): …
9.14.6.   Nummerpladens hældning i forhold til det lodrette plan: …
9.14.7.   Synlighedsvinkel i det vandrette plan: …
Forklarende bemærkninger
DEL 2
EF-typegodkendelsesattest
MODEL
Format: A4 (210 × 297 mm)
EF-TYPEGODKENDELSESATTEST
Meddelelse vedrørende:
—
meddelelse af EF-typegodkendelse (7)
—
udvidelse af EF-typegodkendelse (7)
—
nægtelse af EF-typegodkendelse (7)
—
inddragelse af EF-typegodkendelse (7)
af en type motorkøretøj eller påhængskøretøj hertil hvad angår monteringsflade for og anbringelse af bagnummerplader
i henhold til forordning (EU) nr. 1003/2010 [nærværende forordning], senest ændret ved forordning (EU) nr. …/… (7)
EF-typegodkendelsesnummer: …
Årsag til udvidelse: …
AFSNIT I
0.1.   Fabriksmærke (firmabetegnelse): …
0.2.   Type: …
0.2.1.   Eventuel(le) handelsbetegnelse(r): …
0.3.   Typeidentifikationsmærker, såfremt disse er markeret på køretøjet (8): …
0.3.1.   Mærkningens placering: …
0.4.   Køretøjets klasse (9): …
0.5.   Fabrikantens navn og adresse: …
0.8.   Navn(e) og adresse(r) på samlefabrik(ker): …
0.9.   Navn og adresse på fabrikantens repræsentant (i givet fald): …
AFSNIT II
1.   Supplerende oplysninger: se addendum.
2.   Teknisk tjeneste, som er ansvarlig for udførelse af prøvningerne: …
3.   Prøvningsrapportens dato: …
4.   Prøvningsrapportens nummer: …
5.   Bemærkninger (eventuelt): se addendum.
6.   Sted: …
7.   Dato: …
8.   Underskrift: …
Bilag
:
Informationspakke
Prøvningsrapport
(1)  Hvis typeidentifikationsmærkningen indeholder tegn, der ikke er relevante for beskrivelsen af de typer køretøjer, komponenter eller separate tekniske enheder, der er omfattet af dette oplysningsskema, erstattes sådanne tegn i følgedokumenterne med »?« (f.eks. ABC??123??).
(2)  Angivelse i henhold til definitionerne i bilag II, del A, til direktiv 2007/46/EF.
(3)  Ved udførelse med normalt førerhus og med førerhus med sovekabine oplyses for begge udførelser dimensioner og masse.
(4)  ISO-standard nr. 612: 1978 — Road vehicles — Dimensions of motor vehicles and towed vehicles — terms and definitions.
(5)
(g8)
Term nr. 6.3.
(6)  Massen af føreren og eventuelt medfølgende personale sættes til 75 kg pr. person (fordelt med 68 kg for personen selv og syv kg for dennes bagage i henhold til ISO-standard 2416 - 1992), brændstofbeholderen fyldes til 90 % af det af fabrikanten opgivne volumen og de øvrige væskeholdige systemer (undtagen dem med spildevand) til 100 % af det af fabrikanten opgivne volumen.
(7)  Det ikke gældende overstreges.
(8)  Hvis typeidentifikationsmærkningen indeholder tegn, der ikke er relevante for beskrivelsen af de typer køretøjer, komponenter eller separate tekniske enheder, der er omfattet af dette oplysningsskema, erstattes sådanne tegn i følgedokumenterne med »?« (f.eks. ABC??123??).
(9)  Som defineret i bilag II, afsnit A, til direktiv 2007/46/EF.
Addendum
til EF-typegodkendelsesattest nr. …
1.
Supplerende oplysninger:
1.1.
Kort beskrivelse af køretøjstypen med hensyn til konstruktion, dimensioner, linjer og materialesammensætning: …
1.2.
Beskrivelse af monteringsflade for bagnummerplade: …
2.
Monteringsfladen for bagnummerpladen er egnet til anbringelse af en nummerplade med følgende maksimale mål (mm): 520 × 120/340 × 240 (1)
3.
Placeringen af monteringsfladen for bagnummerpladen: til venstre for midterlinjen/midtfor (1)
4.
Skjules bagnummerpladen ved montering af nogen form for mekanisk tilkoblingsanordning? ja/nej (1)
5.
Bemærkninger: …
(1)  Det ikke gældende overstreges.
BILAG II
Krav vedrørende monteringsfladen for og anbringelsen af bagnummerplader
1.   KRAV
1.1.   Form og dimensioner for monteringsfladen for bagnummerplader.
1.1.1.
Monteringsfladen skal udgøre en plan eller næsten plan rektangulær flade, der mindst har følgende dimensioner:
enten
bredde
:
520 mm
højde
:
120 mm
eller
bredde
:
340 mm
højde
:
240 mm
1.1.2.
Den overflade, der skal dækkes af nummerpladen, kan have huller eller sprækker.
1.1.2.1.
For køretøjer i klasse M1 må hullers eller sprækkers tværsnit hverken i højden eller bredden overstige 40 mm.
1.1.3.
Den overflade, der skal dækkes af nummerpladen, kan have fremspring, såfremt disse ikke er højere end 5,0 mm i forhold til den nominelle overflade. Mellemlag af blødt materiale, såsom skum- eller filtprodukter, der har til formål at afbøde vibrationer i nummerpladen, tages ikke i betragtning.
1.2.   Montering og anbringelse af bagnummerplade.
1.2.1.
Monteringsfladen skal være således indrettet, at nummerpladen efter anbringelse i henhold til fabrikantens anvisninger har følgende egenskaber:
1.2.1.1.
Nummerpladens placering i forhold til køretøjets midterplan i længderetningen:
1.2.1.1.1.
Nummerpladens midte må ikke ligge til højre for køretøjets midterplan i længderetningen.
1.2.1.2.
Nummerpladens placering i forhold til køretøjets vertikalplan i længderetningen:
1.2.1.2.1.
Nummerpladen skal være anbragt vinkelret på køretøjets længdeplan.
1.2.1.2.2.
Nummerpladens venstre kant må ikke ligge til venstre for et lodret plan, der er parallelt med køretøjets midterplan i længderetningen, og som tangerer køretøjet, hvor dette er bredest.
1.2.1.3.
Nummerpladens stilling i forhold til det lodrette tværgående plan:
1.2.1.3.1.
Det tillades, at nummerpladen hælder i forhold til det lodrette plan som følger:
1.2.1.3.1.1.
ikke under – 5° og ikke over 30° under forudsætning af, at højden for pladens øverste kant ikke er over 1,20 m fra vejbanen
1.2.1.3.1.2.
ikke under – 15° og ikke over 5° under forudsætning af, at højden for pladens øverste kant er over 1,20 m fra vejbanen.
1.2.1.4.
Nummerpladens højde over vejbanen:
1.2.1.4.1.
Pladens nederste kant skal være mindst 0,30 m over vejbanen.
1.2.1.4.2.
Pladens øverste kant må højst være 1,20 m over vejbanen. Hvis dette højdekrav på grund af køretøjets konstruktion ikke kan efterleves, kan maksimalhøjden på 1,20 m overskrides; højden skal dog i så fald være så nær denne værdi, som køretøjets konstruktion muliggør det, og den må aldrig overstige 2 m.
1.2.1.5.
Synlighedsvinkler:
1.2.1.5.1.
Hvis højden for nummerpladens øverste kant ikke er over 1,20 m fra vejbanen, skal det være muligt at se nummerpladen i hele det rum, der begrænses af følgende fire planer:
—
de to lodrette planer gennem nummerpladens sidekanter, der danner en vinkel på 30° udefter med køretøjets midterplan i længderetningen
—
det plan gennem nummerpladens øverste kant, der danner en vinkel på 15° opefter med vandrette plan
—
det vandrette plan gennem nummerpladens nederste kant.
1.2.1.5.2.
Hvis højden for nummerpladens øverste kant overstiger 1,20 m, skal det være muligt at se nummerpladen i hele det rum, der begrænses af følgende fire planer:
—
de to lodrette planer gennem nummerpladens sidekanter, der danner en vinkel på 30° udefter med køretøjets midterplan i længderetningen
—
det plan gennem nummerpladens øverste kant, der danner en vinkel på 15° opefter med vandrette plan
—
det plan gennem nummerpladens nederste kant, der danner en vinkel på 15° nedefter med vandrette plan.
1.2.1.6.
Mellem den monterede og fastgjorte nummerplade og dens monteringsflade må der langs pladens kant hele vejen rundt højst være en afstand på 5,0 mm.
1.2.1.6.1.
Den foreskrevne maksimale afstand kan overskrides lokalt, hvis den måles over et hul eller en sprække i en overflade bestående af mønstret gitter eller mellem tremmerne i et gitter.
1.2.2.
Den monterede og fastgjorte nummerplades placering og form bestemt efter punkt 1.2, herunder især den resulterende krumningsradius, skal tages i betragtning med henblik på kravene til bagnummerpladebelysning.
1.2.3.
Hvis monteringsfladen for bagnummerpladen ved montering af en mekanisk tilkoblingsanordning er skjult inden for synlighedsvinklerne, skal dette bemærkes i prøvningsrapporten og anføres i EF-typegodkendelsesattesten.
2.   PRØVNINGSMETODE
2.1.   Bestemmelse af nummerpladens lodrette hældning og dens højde fra vejbanen.
2.1.1.
Køretøjet placeres på en jævn vejbelægning, idet køretøjets masse justeres til den af fabrikanten angivne masse i køreklar stand, uden føreren, før målingerne foretages.
2.1.2.
Hvis køretøjet er udstyret med hydropneumatisk, hydraulisk eller pneumatisk hjulophæng eller en anordning til automatisk nivellering afhængigt af lasten, skal det afprøves med dette hjulophæng eller denne anordning under de normale driftsvilkår, som angives af fabrikanten.
2.1.3.
Hvis nummerpladens nummerside vender nedad, udtrykkes resultatet af målingen af hældningen med minusfortegn.
2.2.   Fremspring måles vinkelret på den nominelle overflade, der skal dækkes af nummerpladen.
2.3.   Måling af afstanden mellem kanten af den monterede og fastgjorte nummerplade og den aktuelle overflade foretages vinkelret direkte på den aktuelle overflade, der skal dækkes af nummerpladen.
2.4.   Den nummerplade, der anvendes til kontrol af produktionens overensstemmelse, skal have et af de to sæt mål, der er specificeret i punkt 1.1.1.

Summary:
Bagnummerplader på motorkøretøjer
Bagnummerplader på motorkøretøjer
 
RESUMÉ AF:
Forordning (EU) nr. 1003/2010 — typegodkendelse af monteringsflade for og anbringelse af bagnummerplader på motorkøretøjer og påhængskøretøjer
HVAD ER FORMÅLET MED FORORDNINGEN?
Forordningen fastsætter regler for monteringsfladen for og anbringelsen af bagnummerplader på motorkøretøjer og påhængskøretøjer.  Målet er at tilpasse de nuværende krav til den videnskabelige og tekniske viden.  Forordning (EU) 2015/166 ændrer forordningens bilag II om kravene til monteringsfladen for og anbringelsen af bagnummerplader og tilhørende prøvningsmetoder.  
HOVEDPUNKTER
Forordningen fastsætter regler for typegodkendelse af motorkøretøjer og påhængskøretøjer vedrørende monteringsfladen for og anbringelsen af bagnummerplader. Den indgår i gennemførelsen af forordning (EF) nr. 661/2009 om typegodkendelse af motorkøretøjer og påhængskøretøjer.
Krav til monteringsfladen for og anbringelsen af bagnummerpladerFladen til en bagnummerplade skal omfatte en flad rektangulær overflade, som skal være enten:520 mm bred og 120 mm høj eller  340 mm bred og 240 mm høj.  Ændringsforordning (EU) 2015/166 præciserer kravene til anbringelsen af en bagnummerplade:pladen skal anbringes med den korrekte vinkel (+/- 5°) i forhold til køretøjets længdeplan  pladens nederste kant skal være mindst 0,30 m over vejbanen  pladen skal være synlig i hele rummet  de specifikke regler om pladens synlighed afhænger af højden på pladens øverste kant — om den er mere eller mindre end 1,20 m over vejbanen.  Forordningen fastsætter desuden prøvningsmetoder til kontrol af overensstemmelse.
Regler for EU-typegodkendelseKøretøjsfabrikanten skal indsende en ansøgning om EU-typegodkendelse til den kompetente myndighed. Ansøgningen skal indeholde:køretøjets fabriksmærke og type  dimensionerne for monteringsfladen for bagnummerplader  højden på kanterne fra vejbanen.  Hvis den kompetente myndighed finder, at køretøjet opfylder alle krav til monteringsfladen for og anbringelsen af bagnummerpladen, skal myndigheden meddele EU-typegodkendelse og udstede et typegodkendelsesnummer i henhold til direktiv 2007/46/EF.
HVORNÅR GÆLDER FORORDNINGEN FRA?
Den trådte i kraft den 29. november 2010.
BAGGRUND
For yderligere oplysninger henvises til:Direktiver og forordninger om motorkøretøjer, deres påhængskøretøjer, systemer og komponenter (Europa-Kommissionen).  
HOVEDDOKUMENT
Kommissionens forordning (EU) nr. 1003/2010 af 8. november 2010 om krav til typegodkendelse af monteringsflade for og anbringelse af bagnummerplader på motorkøretøjer og påhængskøretøjer dertil og om gennemførelse af Europa-Parlamentets og Rådets forordning (EF) nr. 661/2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (EUT L 291 af 9.11.2010, s. 22-30).
Efterfølgende ændringer af forordning (EU) nr. 1003/2010 er indarbejdet i grundteksten. Denne konsoliderede udgave har ingen retsvirkning.
TILHØRENDE DOKUMENTER
Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (EUT L 200 af 31.7.2009, s. 1-24).
Se den konsoliderede udgave
Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (Rammedirektiv) (EUT L 263 af 9.10.2007, s. 1-160).
Se den konsoliderede udgave.
seneste ajourføring 30.04.2019